Kinoõhtu
|Alguskuupäev:||14.01.22|
|Kestus||19:00 20:45|
|Tüüp:||Film|
|Asukoht:||Hellamaa Külakeskus, Külakeskuse, Hellamaa küla, Muhu vald, Saare maakond|
|+ Lisa minu kalendrisse|
Reedel, 14. jaanuaril kell 19
Hellamaa Külakeskuses KINOÕHTU filmiga " Kupee nr 6"
pilet 4€
Filmi tutvustus.
Tunnustatud Soome režissööri Juho Kuosmaneni Eesti stsenaristidega – Andris Feldmanise ja Livia Ulmaniga – kahasse kirjutatud „Kupee nr 6“, mis pälvis 2021. aasta Cannes’i filmifestivalil Grand Prix’, viib vaataja südamlikule teekonnale läbi trööstitu talvise 90ndate Venemaa.
Moskva ülikooli tudeng Laura (Seidi Haarla) pageb oma ummikusse jooksnud suhte eest rongiga Murmanskisse, et viia täide ammune unistus. Puupüsti täis rongis peab ta jagama kupeed lihtsa kaevuri Ljohaga (Juri Borissov). Laura ettekujutus reisist kui rahulikust eneseotsingust puruneb juba esimesel õhtul, mil tahumatu kupeekaaslane end purju joob. Konfliktist pole pääsu, ent peagi avastavad kupee number kuus asukad, et on oma üksilduses sarnasemad kui nad oleksid arvata osanud.
Mõrkja huumoriga vürtsitatud kohtumine polaarjoone taha suunduvas rongis muudab nende mõlema maailmu jäädavalt.
Linastub vene ja soome keeles, eestikeelsete subtiitritega.
Kategooria: Mängufilm | Žanr: Draama